Diari Oficial de la Generalitat Valenciana


Sumari del DOGV 6666, del 07-12-2011 (2011/12965)

ORDE 9/2011, de 29 de novembre, de la Conselleria d'Agricultura, Pesca, Alimentació i Aigua, per la qual es modifica l'Orde 15/2011, de 9 de juny, de la Conselleria d'Agricultura, Pesca i Alimentació, sobre eleccions en confraries de pescadors i les seues federacions provincials que pertanyen a l'àmbit territorial de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6666

Data del DOGV
:   07-12-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/12656


Data del document
:   29-11-2011

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Ordre

Anàlisi jurídica

ORDE 9/2011, de 29 de novembre, de la Conselleria d'Agricultura, Pesca, Alimentació i Aigua, per la qual es modifica l'Orde 15/2011, de 9 de juny, de la Conselleria d'Agricultura, Pesca i Alimentació, sobre eleccions en confraries de pescadors i les seues federacions provincials que pertanyen a l'àmbit territorial de la Comunitat Valenciana.  
 [2011/12446]  
En l'apartat primer de l'Orde 15/2011, de 9 de juny, de la Conselleria d'Agricultura, Pesca i Alimentació, sobre eleccions en confraries de pescadors i les seues federacions provincials que pertanyen a l'àmbit territorial de la Comunitat Valenciana, s'establix que les federacions provincials de confraries de pescadors han de celebrar eleccions per a la renovació dels seus òrgans rectors entre els dies 1 d'octubre i 15 de novembre de 2011.  
Vist l'escrit de la Federació Provincial de Confraries de Pescadors d'Alacant amb data 17 de novembre de 2011, en què se sol·licita l'ampliació del termini per a la celebració d'eleccions a esta federació, com a conseqüència del retard produït en la presentació de la documentació corresponent a les eleccions realitzades en les confraries de la província.  
Atés les disposicions de l'article 69.2 de la Llei 9/1998, de 15 de desembre, de Pesca Marítima de la Comunitat Valenciana, en què s'establix que l'elecció dels membres dels òrgans plenaris superiors de govern de les confraries i les seues federacions s'ha de realitzar per mitjà d'orde de la conselleria competent en matèria de pesca.  
Per tot això, tenint en compte el que s'establix en el Reial Decret 206/1995, de 10 de febrer, sobre traspàs de funcions i servicis de l'administració de l'Estat a la Comunitat Valenciana en matèria de confraries de pescadors; en el Decret 2/1995, de 23 de març, del president de la Generalitat Valenciana, pel qual s'assignen a la Conselleria d'Agricultura, Pesca i Alimentació les funcions, els servicis, els mitjans personals i els crèdits transferits en matèria de confraries de pescadors, i el que s'establix en la Llei 9/1998, de Pesca Marítima de la Comunitat Valenciana, i a proposta del secretari autonòmic, resolc:  
  
Primer  
Modificar l'apartat primer de l'Orde 15/2011, de 9 de juny, de la Conselleria d'Agricultura, Pesca i Alimentació, sobre eleccions en confraries de pescadors i les seues federacions provincials que pertanyen a l'àmbit territorial de la Comunitat Valenciana, que queda redactat de la manera següent:   
«Les confraries de pescadors i les seues federacions han de celebrar eleccions per a la renovació dels seus òrgans rectors, d'acord amb les disposicions de la Llei 9/1998, de Pesca Marítima de la Comunitat Valenciana i la present orde, d'acord amb el calendari següent:  
- Les confraries de pescadors, entre els dies 13 de juny i 30 de setembre de 2011.  
- Les federacions provincials de confraries de pescadors, entre els dies 1 d'octubre i 15 de desembre de 2011».  
  
Segon  
Publicar esta orde en el Diari Oficial de la Comunitat Valenciana.  
  
Contra este acte, que posa fi a la via administrativa, es pot interposar potestativament un recurs de reposició davant de la consellera d'Agricultura, Pesca, Alimentació i Aigua en el termini d'un mes comptador des de l'endemà de la notificació, o impugnar-se davant de l'orde jurisdiccional per mitjà de la interposició d'un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la notificació, de conformitat amb les disposicions dels articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 29 de novembre de 2011.  
  
La consellera d'Agricultura, Pesca, Alimentació i Aigua,  
MARITINA HERNÁNDEZ MIÑANA